যে তেল আপনি কেশসজ্জার জন্য ব্যবহার করছেন, তা কতটা সুরক্ষিত? শীতকালে আপনি যে তেল মাখেন, সেই তেল আপনার ত্বকের কতটা ক্ষতি করছে, তা আপনি জানেন? শুধু তাই নয়, খোদ তিলোত্তমার বুকেই গড়ে উঠেছে নকল বডি ম্যাসাজ তেল ও মাথার তেল তৈরির কারখানা।
কলকাতার পাশেই খেয়াদহ— দুই নম্বর গ্রামপঞ্চায়েতের বেলেখালিতে রমরমিয়ে চলছে নকল বডি ম্যাসাজ তেল ও মাথায় মাখার তেল তৈরির কারবার। গোপন সূত্রে খবর পেয়েই বৃহস্পতিবার রাতে ওই কারখানায় হানা দেয় সোনারপুর থানার পুলিশ। ঘটনাস্থল থেকে কারখানার মধ্যে থেকে পাঞ্চিং মেশিন, কেমিক্যাল —সহ একগাড়ি বোঝাই প্রচুর নকল তেল উদ্ধার করা হয়। পুলিশের দাবি, এই তেল শহরের বিভিন্ন দোকানে পাঠানো হত। স্বাস্থ্যের পক্ষে যা ভীষণভাবে ক্ষতিকারক বলে জানিয়েছে পুলিশ।
আরও পড়ুন
মশা মারার তেল ছড়াতে গিয়ে শহিদ কলোনিতে বিক্ষোভের মুখে ফিরলেন পুরকর্মীরা
চালকের আসনে বান্ধবী। মাঝরাতে উল্টে গেল টলিউড অভিনেতার গাড়ি
ঘটনায় ২ জনকে গ্রেফতার করা হয়েছে। ধৃতদের আজ বারুইপুর আদালতে তোলা হবে। এভাবেই বেআইনি নকল তেল তৈরির কারখানাটি ধরা পড়ায় হকচকিয়ে গিয়েছেন স্থানীয় মানুষ। দেখুন ভিডিও—